《送翟知县瑄之任开化得秋字》
明代·黄仲昭

曾将三策献宸旒，今拜郎官宠命优。凫舄双飞辞北阙，奎星一命照南州。

暂从丛棘栖丹凤，终向康庄骋紫骝。后夜相思天万里，共看明月一轮秋。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。